อริสรา กำธรเจริญ

ดร.อริสรา กำธรเจริญ (เกิด 13 กุมภาพันธ์ พ.ศ. 2518)  เป็นผู้ประกาศข่าว พิธีกร อดีตอาจารย์ประจำมหาวิทยาลัยและอดีตนักแสดงหญิงชาวไทย

ประวัติ 
อริสรา กำธรเจริญ หรือ ดร.อริสรา วิภาตะวัต เกิดเมื่อวันที่ 13 กุมภาพันธ์ พ.ศ. 2518 ในครอบครัวคนไทยเชื้อสายจีน ที่กรุงเทพมหานคร ดร.อริสรา เป็นบุตรคนที่ 2 ของนายสุกิจ และนางจุฑารัตน์ กำธรเจริญ มีพี่ชาย 1 คน คือ นพพร กำธรเจริญ ผู้กำกับละครซิทคอมชาวไทย และมีน้องชาย 1 คน คือ พันเอก กิตติพงษ์ กำธรเจริญ นายทหารชาวไทย

ดร.อริสรา เข้าสู่วงการครั้งแรกโดยการประกวดหนุ่มสาวแพรวเมื่อปี พ.ศ. 2539 และได้ตำแหน่งรองสาวแพรว จากนั้นจึงได้ถ่ายโฆษณา จนกระทั่งได้มีบทบาทการแสดงครั้งแรก จากละครซิทคอมเรื่อง ติวเตอร์มอ ในปีเดียวกัน ทางช่อง 9 โดยรับบทเป็น รรินทร์ และหลังจากนั้นก็ได้มีผลงานในวงการบันเทิงทั้งงานการแสดงละครโทรทัศน์และงานพิธีกรรายการโทรทัศน์เรื่อยมา

ดร.อริสรา จบการศึกษาในระดับประถมศึกษาและมัธยมศึกษาจาก โรงเรียนเซนต์โยเซฟคอนเวนต์ และระดับปริญญาบัณฑิต (เกียรตินิยมอันดับหนึ่ง สาขาวิชาวิทยุและโทรทัศน์; พ.ศ. 2540) ระดับมหาบัณฑิต (สาขาวิชาการบริหารสื่อสารมวลชน; พ.ศ. 2545) และระดับดุษฎีบัณฑิต (สาขาวิชาสื่อสารมวลชน; 14 สิงหาคม พ.ศ. 2551) จากคณะวารสารศาสตร์และสื่อสารมวลชน มหาวิทยาลัยธรรมศาสตร์

อนึ่ง ดร.อริสรา กำธรเจริญ เคยเป็นอาจารย์ประจำสาขาวิชาบริหารการสื่อสาร คณะวารสารศาสตร์และสื่อสารมวลชน มหาวิทยาลัยธรรมศาสตร์ ตั้งแต่ปีพ.ศ. 2555 - 2560
ประวัติอาจารย์  จากหน้าเว็บคณะวารสารศาสตร์และสื่อสารมวลชน มหาวิทยาลัยธรรมศาสตร์

ชีวิตส่วนตัว 
ดร.อริสรา สมรสกับ นายปกรณ์ วิภาตะวัต เมื่อวันที่ 11 สิงหาคม พ.ศ. 2545 มีบุตรด้วยกัน 1 คน ชื่อ "กรณ์"

ผลงานก่อนเข้าวงการ 
 ผู้นำเชียร์ (Cheer Leader) ในการแข่งขันฟุตบอลประเพณีธรรมศาสตร์-จุฬาฯ ครั้งที่ 51 
 รองสาวแพรว ประจำปี พ.ศ. 2539

ผลงาน

รายการที่เป็นพิธีกรอยู่ในปัจจุบัน 
 เที่ยงวันทันเหตุการณ์ (ช่อง 3) ทุกวันจันทร์ - วันศุกร์ เวลา 11:20 - 12:35 น. ร่วมกับ กรรชัย กำเนิดพลอย
โหนกระแสแต่เช้า (ช่อง 3) ทุกวันอาทิตย์ เวลา 7:20 - 7:50 น. ร่วมกับ รณณรงค์ แก้วเพ็ชร
เรื่องเล่าเสาร์-อาทิตย์ (ช่อง 3; เฉพาะวันอาทิตย์) ทุกวันเสาร์-อาทิตย์ เวลา 10:15 - 12:15 น. ร่วมกับ สรยุทธ สุทัศนะจินดา

รายการที่เคยเป็นพิธีกรแต่ยังคงออกอากาศในปัจจุบัน 
 บ่ายนี้มีคำตอบ (โมเดิร์นไนน์ทีวี)
 สามสิบยังแจ๋ว (ช่อง 3)  ปัจจุบันคือ ผู้หญิงยกกำลังแจ๋ว
 เรื่องเล่าเช้านี้ (ช่อง 3)

ผลงานในอดีต

ละครโทรทัศน์ 
 2539 ติวเตอร์มอ ช่อง 9 รับบทเป็น รรินทร์
 2540 ฟ้าสางที่กลางดง ช่อง 3 รับบทเป็น ภาษร แสดงร่วมกับ รวิชญ์ เทิดวงศ์ และโอลิเวอร์ พูพาร์ท
 2540 บ่วงดวงใจ ช่อง 3 รับบทเป็น ศิริวรรณ (รับเชิญ)
 2542 สลักจิต ช่อง 3 รับบทเป็น ใจภักดิ์ แสดงคู่กับ กรรชัย กำเนิดพลอย
 2542 ชายในฝัน ช่อง 5 รับบทเป็น พิม (รับเชิญ)
 2542 ปัญญาชนก้นครัว ช่อง 3 รับบทเป็น นงลักษณ์ แสดงคู่กับ เพ็ญเพ็ชร เพ็ญกุล
 2542 น้ำตาลใกล้มด ช่อง 7 รับบทเป็น บุษบง แสดงคู่กับ อภิชาติ พัวพิมล
 2542 ละครเทิดพระเกียรติชุด พ่อ ตอน ถั่วแดงหลวง ช่อง 5 รับบทเป็น ผกาซอ แสดงคู่กับ ศักดิ์สิทธิ์ แท่งทอง
 2542 เมียหลวง ช่อง 3 รับบทเป็น นุดี แสดงร่วมกับ จอนนี่ แอนโฟเน่ และสิเรียม ภักดีดำรงฤทธิ์
 2543 บ้านทรายทอง ช่อง 3 รับบทเป็น ท่านหญิงวิมลสุดา (หญิงอ้อม) แสดงคู่กับ พงษ์พัฒน์ วชิรบรรจง
 2543 เจ้ากรรมนายเวร ช่อง 3 รับบทเป็น นางดี / ปานเทวี / สัตตบงกช แสดงร่วมกับ น้อย โพธิ์งาม, ไชยวัฒน์ อนุตระกูลชัย และพิเชษฐ์ไชย ผลดี
 2543 ชาติมังกร ช่อง 7 รับบทเป็น เซียมลัง แสดงคู่กับ สัญญา คุณากร
 2545 ซี่รี่ย์ซีไรท์ ตอน ครอบครัวกลางถนน ช่อง 9 รับบทเป็น วาววาม แสดงคู่กับ ทรงสิทธิ์ รุ่งนพคุณศรี
 2545 นิราศสองภพ ช่อง 3 รับบทเป็น แม่หญิงเรไร (รับเชิญ)
 2545 คนส่งกรรม ตอน หมอบ้านนอก ช่อง 5 รับบทเป็น เอื้อย แสดงคู่กับ นุติ เขมะโยธิน
 2548 ละครซิทคอม UFO ครอบครัวอลเวง ช่อง 7 แสดงร่วมกับ ปริญญ์ วิกรานต์, โฟกัส จีระกุล และอัญญาฤทธิ์ พิทักษ์ติกุล
 2562 ลิขิตรักข้ามดวงดาว ช่อง 3 รับบทเป็น ผู้ประกาศข่าว (รับเชิญ)

รายการโทรทัศน์ 
 ก้าว ต่อ ก้าว (ช่อง 9)
 ข่าวเยาวชน (ช่อง 9)
 ยุทธภูมิกระทะเหล็ก (ช่อง 5) ร่วมกับ ภักดีหาญส์ หิมะทองคำ
 เกมคนเก่งกับแอลจี (ช่อง 9) ร่วมกับ บุญยอด สุขถิ่นไทย
 สามลุ้นแสน (ช่อง 3)
 เปิดโลกความเห็น เอ็นเจแซทเทอร์เดย์ (ช่อง 9)
 ศุกร์สบาย (ช่อง 3) ในช่วง"ชาร์ปชวนชิม" 
 ทันข่าวเช้านี้ (สทท. 11)
 เมืองไทยรายวัน (ช่อง 9)
 สุขภาพดี BE WELL (ช่อง 3) ร่วมกับ ชลพรรษา นารูลา
 เชื่อมั่นประเทศไทยกับนายกฯ อภิสิทธิ์ (สทท.) (5 เมษายน พ.ศ. 2552  28 มิถุนายน พ.ศ. 2552 และ 31 มกราคม 2553)
 ธรรมเสน่ห์ (สถานีโทรทัศน์โมเดิร์นไนน์) ร่วมกับ จริยดี ธรรมวิทย์ และ ณัฐติมา อินทรปาณ
 คนไทยหัวกะทิ (สถานีโทรทัศน์โมเดิร์นไนน์) ร่วมกับ โน้ต เชิญยิ้ม 
 รัฐบาลยิ่งลักษณ์พบประชาชน (สทท.) (25 สิงหาคม พ.ศ. 2555 และ 13 เมษายน 2556)
 ผู้หญิงรอบรู้ (ช่อง 3) : ในช่วง ญ หญิงโสภา
 ชั่วโมงข่าว TNN (ทีเอ็นเอ็น24 ออกอากาศทาง ทรูวิชั่นส์ ช่อง 7)
 เป็นข่าวเช้านี้ (ช่อง 3SD ออกอากาศทาง Digital TV ช่อง 28) ร่วมกับ ภาษิต อภิญญาวาท
 ครอบครัวเดียวกัน (สถานีโทรทัศน์ไทยพีบีเอส) ร่วมกับ พงศ์สุข หิรัญพฤกษ์ ไชยวัฒน์ อนุตระกูลชัย อติกานต์ หนุนภักดี โสภณ ฉิมจินดา และ ศศิรัศ ยูวะเวส
 ครูสร้างคน คนสร้างโลก (สถานีโทรทัศน์โมเดิร์นไนน์)
 รอบรู้อาเซียน (ททบ.5)
 Find Fine File "เฟ้นไฟล์แห่งชาติ" (เนชั่นทีวี Digital TV ช่อง 22)
 คุยเฟื่องเรื่องโอสถ (เนชั่นทีวี)
 ข่าววันใหม่ (ช่อง 3) ร่วมกับ ปิยณี เทียมอัมพร
ครอบครัวเดียวกัน Feel Good (เอแอลทีวี หมายเลข 4) ร่วมกับ บรมวุฒิ หิรัณยัษฐิติ

รางวัลที่ได้รับ 
 รางวัลเทพทอง ประเภทนักจัดรายการวิทยุโทรทัศน์ดีเด่น ประจำปี 2551 (ครั้งที่ 10) จากสมาคมนักวิทยุและโทรทัศน์แห่งประเทศไทยในพระบรมราชูปถัมภ์ 
 รางวัล Star Entertainment Award 2008 (ครั้งที่ 7) สาขาผู้ประกาศข่าวหญิงยอดเยี่ยม จากสมาคมนักข่าวบันเทิง
 รางวัลผู้หญิงคิดบวกแห่งปี 2552 (Think Positive Women Awards 2009) จากเครื่องสำอาง BSC Cosmetology (บริษัท ไอ.ซี.ซี. อินเตอร์เนชั่นแนล จำกัด (มหาชน))
 รางวัล Cosmo Reflecting On Time Award 2009 สาขาสื่อสารมวลชน จากนิตยสาร Cosmopolitan
 รางวัล 9 ยอดกุลสตรีไทย ประจำปี 2553 (ครั้งที่ 1) จากชมรมกุลสตรีไทย
 รางวัลผู้ดำเนินรายการหญิงดีเด่น เมขลามหานิยมแห่งปี 2554 (ครั้งที่ 24) จากสมาคมผู้สื่อข่าวบันเทิงแห่งประเทศไทย
 รางวัลสื่อมวลชนสตรีดีเด่น ประเภทสื่อวิทยุโทรทัศน์ เนื่องในวันสตรีสากล ประจำปี 2556 จากกระทรวงการพัฒนาสังคมและความมั่นคงของมนุษย์
 รางวัลดาวเมขลา ประจำปี 2557 ประเภท พิธีกรผู้ประกาศข่าวใช้หลักภาษาไทยดีเด่น 
 รางวัลนาฏราช ประจำปี 2562 สาขา ผู้ประกาศข่าวหญิงยอดเยี่ยม

กิจกรรมอื่น ๆ 
 ดร.อริสราเป็นทูตมูลนิธิรักษ์ไทย (Angel) ตั้งแต่ ปี พ.ศ. 2544 โดยหนึ่งในกิจกรรมคือ การเดินทางไปเยี่ยมผู้ป่วยเอชไอวี/เอดส์ ร่วมกับทีมรักษ์ไทยทางภาคเหนือ แม้ว่าในสมัยนั้นจะยังไม่มียาต้านไวรัสในการรักษา
 ในปัจจุบัน ดร.อริสรา เป็นหนึ่งในกรรมการบริหารของมูลนิธีรักษ์ไทย

อ้างอิง

แหล่งข้อมูลอื่น 
 คนดังมีดี : 'เรือจ้าง' ผู้สร้างเธอ ดร.อริสรา กำธรเจริญ  manager.co.th
 นักแสดงสู่คนข่าวมืออาชีพ 'อริสรา กำธรเจริญ' pantip.com
 ข่าวดึก...ต้องหมวย อริสรา  http://www.positioningmag.com/
 ยิ่งดึก ข่าวยิ่งรบ http://www.positioningmag.com/
 ถอดรหัส ครอบครัวข่าว สร้างขุมทองใน “เวลาเน่า” http://www.positioningmag.com/
 ย่างก้าวที่งดงามของ อริสรา กำธรเจริญ sakulthai.com
 ครอบครัวเดียวกันของ "หมวย-อริสรา กำธรเจริญ" manager.co.th
 แอน ทองประสม ซิวรางวัล ŝ ยอดกุลสตรีไทย"  siamdara.com
 Interview ดร.อริสรา กำธรเจริญ (ดร.หมวย) ผู้หญิงแถวหน้าแห่งวงการสื่อสารมวลชน  aiglemag.com
 คนข่าวเช้านี้ กับ หมวย อริสรา ดร. ผู้เป็นแรงบันดาลใจ starupdate.com

บุคคลจากกรุงเทพมหานคร‎‎
ชาวไทยเชื้อสายจีน
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
นางแบบไทย
นักแสดงชาวไทย
พิธีกรชาวไทย
ผู้ประกาศข่าวช่อง 3
ผู้ประกาศข่าวทีเอ็นเอ็น24
อาจารย์คณะนิเทศศาสตร์ - วารสารศาสตร์ - การสื่อสาร
บุคคลจากโรงเรียนเซนต์โยเซฟคอนเวนต์